Ba kgalelwa go jela bagodi madi 
Mogolwane mo lephateng la diposo, Rre Patson Vati, a re ga ba itumedisiwe ke batho ba ba jelang batsadi ba bone madi a bagodi mo go feletsang go baka kgotlhang fa gare ga bone le botsadi. E rile a bua mo phuthegong ya kgotla kwa Mokgomane bosheng, Rre Vati a re go na le thulaganyo e ba e dirang ele ba diposo gore fa mogodi a palelwa ke go ka ikamogelela ko posong kgwedi le kgwedi, a ka ya go supa motho yo a ka nnang a mo amogelela. Rre Vati o tsweletse atlhalosa gore go tshwanelwa ke gore morago ga dikgwedi tse thataro dingwe ledingwe, mogodi a ye go supiwa kwa posong gore o sa le teng mo botshelong. A re se ba se itemogetsengjaanong ke gore batho bangwe ba ba supilweng gore ba amogelele bagolo, bafelela ba tsaya madi a bagodi ba a itirisetsa ba sa neele bagodi sepe,ba bangwee bile le go tlhola bagodi ba sa ba tlhole ba nna fela ko toropong. “Morago ga dikgwedi tse thataro fa jaanong motho wa go nnajalo a ile go supa gore mogodi o sa le teng mo botshelong, ke gone mogodi afetang a bolela gore ga a amogele, e re go dirwa ditshekatsheko go fitlhelwe ele gore mme motho yo o amogelelang mogodi yo, o tsaya madi kgwedi le kgwedi, sese raya gore o a a itirisetsa,” Rre Vaki o supile ngongorego e. Rre Vati a re ka makgetho ale mmalwa fa ba botsa bagolo gore a ke ba ntshe batho bao ba tsenye ba sekle,ba a gana mme e re ka dinako tsa diphuthego tsa matona a puso mo kgaolong,bagodi ba, ba bo ba bolela ka fa ba sa amogeleng ka teng, ntswa ba itse sentlegore madi a jewa ke batho ba ba ba amogelelang. A re selo seo ga se a siama ebile a rotloetsa bagolo go boela mogopolo oo ka morago. O kopile banni gore a e re batshwara dingwaga tse di masome marataro le botlhano ba ikwadise ka a re baduelwa go simologa fa ba ikwadisitseng teng, mme fa motho a nna fela a bo aikwadisa a fetile foo ga go balwe gore o ngwaga di kae a bo a neelwa a dingwagatse di kwa morago jaaka ba akanya, a re fa o ikwadisa o le masome a supang oamogela fela go simolola gone foo. Rre Vati o supile fa a na leletshwenyego gape ka batho ba ba amogelang mo lenaneong la botlhoki a re fagongwe o fitlhela motlhoki wa go nna jalo a tlhokomelwa ke motho yo le ene a saitewang letsogo mme a re go le gantsi ba jewa ntsoma ka ba neelwa madi a semmogo. O kopile ba komiti yaditlhabololo tsa motse gore ba nne le seabe ka go netefatsa fa batlhoki ba baneelwa madi a bone a le mmogo. A re ka motlhoki ene fa aneetswe madi fela o a tsamaya ka o a bo a sa itse fa a se mmogo ka ke ene yo otlhokileng lesego la go itse go bala le gone go kwala, go botlhokwa gore ba A re go dira jalo ga go a siama mme e bile ba tsentse leitlho seemo seo. 